Фи дунейр ефIакIуэу
Ди лъэпкъым псалъэжь куэд иIэщ адыгэ бзылъхугъэм теухуауэ. «ЩIалэр унагъуэм щхьэкIэ, пщащэр лъэпкъым щхьэкIэ япI», «Бзылъхугъэ зыдимыс хъулъхугъэрэ зи анэ зи мыгъусэ сабийрэ зэхуэдэщ», нэгъуэщIхэри.
Куэд къеIуатэ пасэрейм я гупсысэм. ИкIи шэч къытетхьэркъым адыгэ бзылъхугъэм унагъуэмрэ жылагъуэмрэ дежкIэ зищIысым зы маскъали зэрыкIэрымыхуам.
Нобэрей махуэшхуэр къэдгъэсэбэпу, ди Iуэхухэри ди гъащIэри сыт и лъэныкъуэкIи къытщызыгъэпсынщIэ ди анэхэм, шыпхъухэм, щхьэгъусэхэм дехъуэхъуну дыхуейщ я псалъэр IэфIрэ я дунейр ефIакIуэу, я нэмысыр инрэ я акъылыр изу, я гур щIыхэхъуэн Iуэхурэ я Iуэхур ядэзыIэтын цIыхурэ щымыщIэу куэдрэ тхуэпсэуну!
Дунейпсо Адыгэ Хасэм и тхьэмадэ
Сэхъурокъуэ Хьэутий,
Къэбэрдей Адыгэ Хасэм и тхьэмадэ
ХьэфIыцIэ Мухьэмэд.
